**Медицински университет - ПЛЕВЕН**

**Факултет „Здравни грижи”**

ОДОБРЯВАМ: ВЛИЗА В СИЛА

Декан на факултет: ОТ УЧЕБНАТА 2019/2020 г.

 (доц. д-р Ал.Вълков, дм)

**УЧЕБНА ПРОГРАМА**

**по**

**социално и здравно законодателство**

# ЗА ОБРАЗОВАТЕЛНО-КВАЛИФИКАЦИОННА СТЕПЕН

#  “бакалавър”

**ОТ ПРОФЕСИОНАЛНО НАПРАВЛЕНИЕ «ЗДРАВНИ ГРИЖИ»**

**СПЕЦИАЛНОСТ «акушерка»**

 **РЕДОВНО ОБУЧЕНИЕ**

**ПЛЕВЕН**

**2019**

**По учебен план** - задължителна

**Учебен семестър**: шести

**Хорариум:** 30 часа лекции

**Кредити: 3,0** (кредитен еквивалент – 30 часа)

**Преподаватели:**

1. Проф. д-р Силвия Александрова- Янкуловска, дмн
2. Доц. д-р Гена Грънчарова, дм

**ЦЕЛ И ЗАДАЧИ НА ОБУЧЕНИЕТО**

Обучението по дисциплината „Социално и здравно законодателство” има за ***цел***да запознае бъдещите акушерки със системата на здравеопазване и необходимостта от нейното правно регулиране, със здравната реформа в България и нейните законодателни основи, с основните функции и принципи на здравното законодателство и със съдържанието на основните и специфичните здравни закони.

Учебното съдържание е обособено в следните раздели:

1. Общи въпроси на социалното и здравно законодателство.
2. Основни положения на Закона за здравето като устройствен (конститутивен закон) и на специфичните закони.

След преминаване на курса по социално и здравно законодателство студентите от специалността „Акушерка” трябва:

* Да познават същността на здравеопазването като система;
* Да познават основните насоки на здравната реформа в България;
* Да разбират същността на здравното законодателство, разликите между етични и правни норми, функциите и основните принципи на здравното законодателство;
* Да разбират конституционните основи на здравното законодателство;
* Да класифицират и характеризират видовете законодателни актове и принципите на тяхното изработване и приемане;
* Да познават съдържанието на основните здравни закони: Закона за здравето, Закона за здравното осигуряване, Закона за лечебните заведения, Закона за лекарствените продукти в хуманната медицина.

**ФОРМИ НА ОБУЧЕНИЕ:**

1. Лекции
2. Семинарни занятия

**Методи на обучение:**

1. лекционно изложение
2. дискусии по нормативните актове
3. работа с електронни версии на нормативни актове в компютърна зала

**КОНТРОЛ И ОЦЕНКА НА ЗНАНИЯТА**

1. заключителен контрол: писмено тестово изпитване

**РАЗПРЕДЕЛЕНИЕ НА УЧЕБНИЯ МАТЕРИАЛ ПО ТЕМИ**

|  |  |  |
| --- | --- | --- |
| **N** | Теми | **Лекции** |
| 1 | Здравната система като социална система | 2 |
| 2 | Здравна служба | 2 |
| 3 | Здравните системи в развитите страни | 2 |
| 4 | Развитие на здравното законодателство в България - характеристика на основните етапи след 1878 г. | 2 |
| 5 | Основни насоки на здравната реформа в България. | 2 |
| 6 | Законодателни основи на здравната реформа.  | 2 |
| 7- 8-9 | Закон за здравето. | 6 |
| 10-11 | Закон за здравното осигуряване.  | 4 |
| 12-13 | Закон за лечебните заведения.  | 4 |
| 14 | Закон за съсловната организация на медицинските сестри, акушерките и асоциираните медицински специалисти  | 2 |
| 15  | Заключителна лекция - обобщение | 2 |
|  | **Общо** | **30** |

**ТЕматичен план НА ЛЕКЦИИТЕ**

* 1. **Здравната система като социална система (2** **ч.).** Определение на здравната система като социална система. Фундаментални цели и функции. Еволюция на здравните системи. Три поколения реформи. Концепцията на СЗО за оценка на здравните системи.
	2. **Здравна служба (2 ч.)**. Определение на понятието „здравна служба“. Здравни институции с делим и неделим ефект. Разграничаване на понятията „здравна помощ“ и „медицинска помощ“. Класификация на видовете здравна помощ. Основни характеристики на здравната помощ. Нива на здравна помощ. Фактори за развитие на здравната служба, Функции и организационни принципи.
	3. **Здравни системи в развитите страни (2 ч.).** Определение на основните понятия – здравна политика, здравна стратегия и здравен мениджмънт. Нива на здравна политика и здравни органи. Приоритети на здравната политика в развитите страни. Типология на здравните системи в развитите страни. Характеристика на трите модела на здравни системи в развитите страни – държавен монополизъм (държавно здравеопазване – система на Бевъридж), система на либералния плурализъм (предимно частна форма на здравно обслужване) и система на ограничения етатизъм (здравно осигурителна система).
	4. **Развитие на здравното законодателство в България - характеристика на основните етапи след 1878 г. (2** **ч.).** Характеристика на 7-те етапа в развитието на здравеопазването и здравното законодателство: 1878-1888; 1889-1912; 1913 – 1918; 1919 – 1929; 1929 – 1944; 1945 – 1989 и след 1989.
	5. **Основни насоки на здравната реформа в България** **(2** **ч.).** Цели и принципи на здравната реформа. Структурна и финансова реформа. Характеристика на реформата в лечебната дейност.
	6. **Законодателни основи на здравното законодателство (2** **ч.).** Сходство и различие между правни и деонтологични норми. Същност на понятието „здравно законодателство. Организационна и защитна функция на здравното законодателство. Основни принципи на здравното законодателство и отражението им в международни актове и в Конституцията на Р България. Законодателна, изпълнителна и съдебна власт. Законодателна инициатива Класификация и характеристика на законовите и подзаконови нормативни актове. Основни принципи при издаването на нормативните актове.
	7. **Закон за здравето (2** **ч.).** Национална система за здравеопазване и дейности по опазване на здравето. Органи на управление на НЗС. Държавен здравен контрол – органи и техните функции. Здравни заведения. Здравна информация и документация. Национална здравноинформационна система.
	8. **Закон за здравето (продължение - 2** **ч.)**.Дейности по опазване на здравето. Осигуряване на здравословна жизнена среда. Дейности за въздействие върху рискови за здравето фактори – ограничаване на тютюнопушенето, злоупотребата с алкохол и употребата на наркотични вещества. Контрол на заразните заболявания. Медицинско обслужване. Достъпност и качество на медицинската помощ. Права и задължение на пациента. Медицинска помощ при спешни състояния. Медицинска експертиза, Медицинско осигуряване при бедствия, аварии и катастрофи.
	9. **Закон за здравето (продължение - 2** **ч.)**.Здравна закрила на определени групи от населението. Здравна закрила на децата. Репродуктивно здраве. Асистирана репродукция. Генетично здраве и генетични изследвания. Закрила на психичното здраве. Задължително настаняване и лечение. Неконвенционални методи за въздействие върху индивидуалното здраве. Медицинско образование. Медицинска професия. Медицинска наука.
	10. **Закон за здравното осигуряване (2** **ч.).** Задължително здравно осигуряване – основни принципи. Национална здравноосигурителна каса – органи на управление и техните функции. Финансово устройство на НЗОК. Осигурени лица – права и задължения. Здравноосигурителни вноски.
	11. **Закон за здравното осигуряване (продължение - 2** **ч.).** Обхват на медицинската помощ при задължителното здравно осигуряване. Национален рамков договор. Договор между НЗОК и изпълнителите на медицинска помощ. Информационно осигуряване на дейността на НЗОК. Контрол, експертиза, спорове. Европейска здравноосигурителна карта. Трансгранично здравно обслужване. Доброволно здравно осигуряване.
	12. **Закон за лечебните заведения (2** **ч.).** Общи положения. Класификация и характеристика на лечебните заведения за извънболнична и болнична помощ. Други здравни заведения. Създаване и закриване на лечебни заведения. Национална здравна карта. Областни здравни карти. Регистрация и разрешения за осъществяване на дейност на лечебните заведения.
	13. **Закон за лечебните заведения (продължение - 2** **ч.).** Структура, управление и персонал на лечебното заведение. Структура на лечените заведения за болнична помощ. Управление и контрол на лечебните заведения. Консултативни органи – медицински съвет, лечебно-контролна комисия, комисия по вътреболнични инфекции, съвет по здравни грижи. Персонал в лечебните заведения. Болнично настоятелство. Участие на лечебните заведени в медицинското образование. Взаимодействие между лечебните заведения. Финансиране на лечебните заведения.
	14. **Закон за съсловната организация на медицинските сестри, акушерките и асоциираните медицински специалисти** **(2 ч.).** Разглежда сесъдържанието на понятието „професионално-съсловни организации“ и направените законодателни промени през 2018 г. В отделен раздел се представят условията за упражняване на професията от медицинските сестри, акушерките и асоциираните медицински специалисти, от зъботехниците и от помощник-фармацевтите. Анализират се функциите на съсловните организации и органите на управление на национално и регионално ниво и условията за членство, правата и задълженията на членовете на професионалните организации. Във втората част на лекцията се разглежда съдържанието на Наредба № 1 за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно.
	15. **Заключителна лекция (2 ч.).** Обобщаване на основните понятия и положения, въведени в цялостния лекционен курс по учебната дисциплина.

МЕТОДИ ЗА КОНТРОЛ:

Изпитът по „Социално и здравно законодателство” е писмен. Всеки студент получава вариант на тест от 30 въпроса с множествени отговори. Минимално изискуемо ниво на изпълнение на теста – 60% , т.е. 18 верни отговора. за всеки следващ верен отговор студентът получава по 0,25.

Крайната оценка се закръгля до единица в полза на студента (напр. 3,50 или 3,75 на 4,00) и се вписва в учебната документация.

Отчита се и участието на студентите в дискусии по време на лекции.

МЯСТО НА ДИСЦИПЛИНАТА В ЦЯЛОСТНОТО ОБУЧЕНИЕ ПО СПЕЦИАЛНОСТТА

Дисциплината „Социално и здравно законодателство”” е задължителна съгласно учебния план за специалността “Акушерка”. Тя е включена за изучаване в шести семестър след изучаването на дисциплината „Социална медицина”, което е необходимо условие за усвояване на предвидения в програмата материал. Тя е единствената дисциплина, която запознава студентите с основите на здравното законодателство и освен специфичната подготовка, която им предлага, разширява техния общ кръгозор. Придобитите знания са необходими на студентите както в хода на по-нататъшното им обучение, така и в бъдещата им практика при анализ на социално-здравните явления и вземане на организационни и управленски решения.

ОЧАКВАНИ РЕЗУЛТАТИ

Основен очакван резултат от обучението по дисциплината „Социално и здравно законодателство” е изграждането на правилно виждане за законовите основи на развитие на съвременното здравеопазване. Очаква се студентите да се научат да работят с текстовете на основните нормативни актове и да могат да използват самостоятелно при необходимост електронните източници на основните законодателни документи.

**КОНСПЕКТ за семестриалния изпит**

1. Здравната система като социална система.
2. Здравна служба.
3. Типология на здравни системи.
4. Здравна политика, здравна стратегия и здравен мениджмънт.
5. Приоритети на здравната политика в развитите страни.
6. Развитие на здравното законодателство в България - характеристика на основните етапи след 1878 г.
7. Основни насоки на здравната реформа в България
8. Същност на здравното законодателство.
9. Основни функции и принципи на здравното законодателство.
10. Конституционни основи на здравното законодателство.
11. Законодателна инициатива и видове нормативни актове.
12. Закон за здравето – основни положения.
13. Закон за здравното осигуряване – основни положения.
14. Закон за лечебните заведения – основни положения.
15. Закон за съсловната организация на медицинските сестри, акушерките и асоциираните медицински специалисти.

**ПРЕПОРЪЧВАНА ЛИТЕРАТУРА**

1. **Здравна система и здравна служба. В:** Социална медицина. Шесто издание. Изд. център на МУ-Плевен, 2017, 2018.
2. **Законодателни основи на здравната реформа в България. В:** Социална медицина. Шесто издание. Изд. център на МУ-Плевен, 2017, 2018.
3. **Текстове на закони от сайтовете на**:
	1. Български правен портал – [www.lex.bg](http://www.lex.bg)
	2. Oт сайта на Министерство на здравеопазването – [www.mh.governmet.bg](http://www.mh.governmet.bg)
	3. От сайта на НЗОК – [www.nhif.bg](http://www.nhif.bg) и от други сайтове.

**АВТОРИ НА УЧЕБНАТА ПРОГРАМА:**

Проф. д-р Силвия Александрова-Янкуловска, дмн

Доц. д-р Гена Грънчарова, дм